**Ministru kabineta noteikumu projekta**

**"Grozījumi Ministru kabineta 2006.gada 18.aprīļa noteikumos Nr.305 "Kadastrālās vērtēšanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2006.gada 18.aprīļa noteikumos Nr.305 "Kadastrālās vērtēšanas noteikumi"" (turpmāk – projekts) izstrādāts, lai nodrošinātu Nekustamā īpašuma valsts kadastra likuma (turpmāk – Kadastra likums) pārejas noteikumu 33., 34. un 36.punkta, kā arī Ministru kabineta 2016.gada 2.augusta sēdes protokola Nr.38 49.§ 5.punkta izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts risina divus jautājumus:1) termiņa pārcelšana par vienu gadu (tehniskie grozījumi);2) kadastrālās vērtības aktualizācija kultūrvēsturiskajām ēkām, kurām būves fiziskais nolietojums ir lielāks par 30 % (saistīts ar pašvaldību budžetu).1. Ar 2016.gada 19.maijā pieņemto likumu "Grozījumi Nekustamā īpašuma valsts kadastra likumā" (turpmāk – grozījumi Kadastra likumā) tika grozīts Kadastra likuma pārejas noteikumu 33. un 34.punkts, kā arī Kadastra likums papildināts ar jaunu pārejas noteikumu 36.punktu. Šie punkti pēc būtības pārceļ 2016.gadā izstrādātās kadastrālo vērtību bāzes spēkā stāšanos par vienu gadu (no 2017.gada uz 2018.gadu), attiecīgi pārceļot arī jaunajai 2018.gada kadastrālo vērtību bāzei un 2018.gada kadastrālajām vērtībām noteiktās prasības:− nekustamā īpašuma tirgus informācijas izvērtēšanu uz noteiktu laika atskaites punktu (pusotrs gads pirms kadastrālo vērtību bāzes piemērošanas aprēķinam);− kadastrālo vērtību vidējo atbilstību nekustamā īpašuma tirgus vērtībām 85 % apmērā.Ministru kabineta 2015.gada 4.augusta noteikumu Nr.456 "Grozījumi Ministru kabineta 2006.gada 18.aprīļa noteikumos Nr.305 "Kadastrālās vērtēšanas noteikumi""" (turpmāk – noteikumi Nr.456) 3.punkts nosaka prasības, kas stājas spēkā 2017.gada 1.janvārī, tai skaitā:− prasību, ka kadastrālās vērtības aprēķinā objektiem piemēro koeficientu 0,85;− visas kadastrālo vērtību aprēķina formulas, kas papildinātas ar atbilstības koeficientu 0,85;− prasību noteikt bāzes vērtību telpu grupām dalījumā pa vecuma grupām.Projektā ir nepieciešams paredzēt, ka minētajām prasībām ir jāstājas spēkā nevis 2017.gada 1.janvārī, bet tikai 2018.gada 1.janvārī vienlaikus ar jauno kadastrālo vērtību bāzi 2018.gadam un tām jāattiecas uz jauno kadastrālo vērtību aprēķinu.Noteikumu Nr.456 4.punkts nosaka prasības, kas stājas spēkā 2018.gada 1.janvārī:− kadastrālo vērtību bāzes izstrādes informācijas publicēšanas kārtību datu publicēšanas portālā gadā, kad tiek apstiprināta kadastrālo vērtību bāze;− datu publicēšanas portālā pieejamo informāciju.Ņemot vērā grozījumus Kadastra likumā, projektā ir nepieciešams paredzēt, ka šīs prasības stājas spēkā nevis 2018.gada 1.janvārī, bet 2019.gada 1.janvārī.Lai gan pēc būtības noteikumos Nr.456 būtu grozāmas tikai šīs divas normas, kas nosaka attiecīgo prasību (citu normu) spēkā stāšanās termiņus, tomēr atbilstoši juridiskās tehnikas prasībām grozījumos grozījumus izdarīt nav pieļaujams. Lai atrisinātu situāciju, projektā ir paredzēts iekļaut visas noteikumos Nr.456 iekļautās normas, vienlaikus noteikumus Nr.456 atzīstot par spēku zaudējušiem. Vairāk informāciju par šīm normām skatīt noteikumu Nr.456 sākotnējās ietekmes novērtējuma ziņojumā (anotācijā).Grozījumi ir tehniski, jo:– jautājums par termiņu pārcelšanu pēc būtības ir izlemts ar grozījumiem Kadastra likumā;– pārējās noteikumu Nr.456 normas uz projektu tiek pārceltas bez grozījumiem.Projekta 1.8.apakšpunktā ir paredzēts, ka vietējā pašvaldība ikvienam interesentam nodrošina piekļuvi Valsts zemes dienesta datu publicēšanas portālam (www.kadastrs.lv). Ar šo normu ir paredzēts, ka pašvaldībai ir pienākums nodrošināt piekļuvi datu publicēšanas portālam vismaz vienā ēkā tās administratīvajā teritorijā. Ja pašvaldību klientu apkalpošanas centros vai bibliotēkās iedzīvotājiem pieejamie datori ir konfigurēti tā, lai būtu iespējams piekļūt tikai noteiktiem, piemēram, pašvaldības resursiem, tad pašvaldībai būs pienākums nodrošinot iespēju piekļūt arī datu publicēšanas portālam.2. Noteikumu Nr.456 1.13.apakšpunkts, ar kuru tiek grozīts Ministru kabineta 2006.gada 18.aprīļa noteikumu Nr.305 "Kadastrālās vērtēšanas noteikumi" (turpmāk – noteikumi Nr.305) 119.punkts un kas stāsies spēkā 2017.gada 1.janvārī, nosaka, ka vērtību samazinošo apgrūtinājumu korekcijas koeficentu (Kli) piemēro tikai tām Nekustamā īpašuma valsts kadastra informācijas sistēmā (turpmāk – Kadastra informācijas sistēma) atbilstoši Valsts kultūras pieminekļu aizsardzības inspekcijas ziņām reģistrētajām kultūrvēsturiskajām ēkām, kurām būves fiziskais nolietojums ir lielāks par 30 %, tādējādi uzlabojot atjaunoto ēku kadastrālo vērtību atbilstību tirgus vērtībām. Tomēr, kadastrālo vērtību bāzes izstrādes procesa ietvaros, analizējot nekustamā īpašuma tirgus informāciju un Kadastra informācijas sistēmā reģistrētos kultūrvēsturisko ēku datus un apsekojot dabā objektus un teritorijas, konstatēts, ka atsevišķos gadījumos pēc ēkas uzlabošanas kultūrvēsturiskajai ēkai Kadastra informācijas sistēmā nav aktualizēts ēkas nolietojums. Vizuālais ēkas izskats, kā arī nereti publiskajā telpā atrodamā informācija (piemēram, publicitātes ziņas, sludinājumi) liecina, ka ēkā veikti būtiski uzlabojumi, ievērojami mainot ēkas nolietojumu. Neaktualizējot datus Kadastra informācijas sistēmā, ēkas kadastrālā vērtība būs gandrīz uz pusi zemāka nekā līdzīgas ēkas vērtība, kurai reģistrētais nolietojuma procents atbilst situācijai dabā un īpašnieks ir godprātīgi veicis datu aktualizāciju. Konstatēts, ka valstī ir vairāk kā 100 ēkas, kurām dati neatbilst situācijai dabā, no tām Rīgā un Jūrmalā vairāk kā 90. Ministru kabineta 2012.gada 10.aprīļa noteikumu Nr.263 "Kadastra objekta reģistrācijas un kadastra datu aktualizācijas noteikumi" 10.1punkts nosaka, ka gadījumos, ja Valsts zemes dienesta teritoriālā struktūrvienība konstatē, ka Kadastra informācijas sistēmā nav reģistrēti visi nepieciešamie dati, tie ir pretrunīgi vai neatbilst aktuālajam stāvoklim apvidū, Valsts zemes dienesta teritoriālā struktūrvienība pieprasa kadastra subjektam sniegt aktuālās ziņas un, ja nepieciešams, ierosināt kadastra datu aktualizāciju. Tomēr ir gadījumi, ka īpašnieks neatsaucas uz uzaicinājumu un neierosina datu aktualizāciju, jo datu aktualizācija izraisīs kadastrālās vērtības un līdz ar to arī nekustamā īpašuma nodokļa pieaugumu.Ministru kabinetā 2016.gada 2.augustā, izskatot Finanšu ministrijas informatīvo ziņojumu "Par iespējām palielināt ieņēmumus", lai palielinātu 2017.gada budžeta ieņēmumus, tika uzdots Tieslietu ministrijai izstrādāt un līdz šī gada 1.septembrim iesniegt Ministru kabinetā grozījumus noteikumos Nr.305, nosakot Valsts zemes dienestam tiesības līdz 2017.gada 1.janvārim aktualizēt ēkas ar kultūrvēsturisko statusu nolietojumu, ja ir konstatēts, ka ēkai ir veikta atjaunošana, bet Kadastra informācijas sistēmā reģistrētais ēkas nolietojums ir lielāks par 30 %. Izpildot doto uzdevumu un sakārtojot ēku ar kultūrvēsturisko statusu datus, šo ēku kadastrālo vērtību kopsumma varētu palielināties par aptuveni 90 miljoniem *euro*, attiecīgi palielinot ieņēmumus pašvaldību budžetos.Ņemot vērā minēto, projekts paredz papildināt noteikumus Nr.305 ar 163.2.apakšpunktu un 164.punktu, kas nosaka, ka Valsts zemes dienests ēkai, kurai Kadastra informācijas sistēmā reģistrēts apgrūtinājums, kas atbilst valsts vai vietējas nozīmes kultūras pieminekļa statusam, līdz 2016.gada 31.decembrim ir tiesīgs aktualizēt ēkas nolietojumu, ja ir konstatēts, ka ēkai ir veikta atjaunošana, bet Kadastra informācijas sistēmā reģistrētais ēkas nolietojums ir lielāks par 30 %.Kadastra subjektu par ēkas apsekošanu Valsts zemes dienests informēs ar vēstuli, nosūtot to pa pastu. Adresātiem Latvijas teritorijā vēstuli nodos pastā vismaz 14 kalendāra dienas, bet ārpus Latvijas teritorijas – vismaz 21 kalendāra dienu pirms ēkas apsekošanas. Kadastra subjektam noteikts pienākums vēstulē minētajā laikā nodrošināt Valsts zemes dienesta nodarbinātā iekļūšanu ēkā. Ja kadastra subjekts nenodrošinās iekļūšanu ēkā, Valsts zemes dienests ēkas konstruktīvo elementu konstrukciju veidus un to materiālus noteiks un reģistrēs atbilstoši tā rīcībā esošajiem dokumentiem, kā arī katra ēkas konstruktīvā elementa nolietojuma pazīmes noteiks un reģistrēs intervālā līdz 30 %.Termiņš kadastra subjekta informēšanai par ēkas apsekošanu ir noteikts atbilstoši pastāvošajai praksei, kas ir nostiprināta Ministru kabineta 2011.gada 27.decembra noteikumu Nr.1019 "Zemes kadastrālās uzmērīšanas noteikumi̎" 35.punktā, par personu uzaicināšanu noteiktu uzmērīšanas darbību veikšanai.Pienākums nodrošināt Valsts zemes dienesta nodarbinātā iekļūšanu ēkā netieši izriet no speciālajiem noteikumiem – Ministru kabineta 2012.gada 10.janvāra noteikumu Nr.48 "Būvju kadastrālās uzmērīšanas noteikumi" 37. un citiem punktiem, atbilstoši kuriem konstruktīvo elementu konstrukciju veidus, to materiālus un nolietojuma pazīmes nosaka apvidū, apsekojot ēku. Nolietojuma noteikšanas kārtība ir noteikta Ministru kabineta 2012.gada 10.janvāra noteikumos Nr.48 "Būvju kadastrālās uzmērīšanas noteikumi". Tāpat konstruktīvo elementu konstrukciju veidi, to materiāli un nolietojuma pazīmes apvidū tiks noteiktas atbilstoši Ministru kabineta 2012.gada 10.janvāra noteikumiem Nr.48 "Būvju kadastrālās uzmērīšanas noteikumi", kas regulē to noteikšanas procedūru un sagatavojamos dokumentus, ciktāl tie nav pretrunā ar projektā paredzēto noteikumu Nr.305 163.2.apakšpunktu un 164.punktu.Ja Valsts zemes dienesta rīcībā nebūs pietiekamas informācijas konstruktīvo elementu konstrukciju veidu un to materiālu noteikšanai, tas trūkstošo informāciju (būvniecības dokumentus) pieprasīs no pašvaldībām, kuru būvvalžu arhīvos tā ir uzkrāta.  |
| 3. | Projekta izstrādē iesaistītās institūcijas | Tieslietu ministrija (Valsts zemes dienests). |
| 4. | Cita informācija | Ņemot vērā to, ka projekta izstrāde izriet no Kadastra likuma pārejas noteikumu 33., 34. un 36.punkta, kā arī Ministru kabineta 2016.gada 2.augusta sēdes protokola Nr.38 49.§ 5.punkta un projektu līdz šī gada 1.septembrim ir nepieciešams iesniegt Ministru kabinetā, sabiedrības līdzdalība projekta izstrādē nav veikta.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saistībā ar grozījumiem, kas paredz, ka Valsts zemes dienests ēkai, kurai Kadastra informācijas sistēmā reģistrēts apgrūtinājums, kas atbilst valsts vai vietējas nozīmes kultūras pieminekļa statusam, līdz 2016.gada 31.decembrim ir tiesīgs aktualizēt ēkas nolietojumu, ja ir konstatēts, ka ēkai ir veikta atjaunošana, bet Kadastra informācijas sistēmā reģistrētais ēkas nolietojums ir lielāks par 30 % – vairāk kā 100 ēku īpašnieki. |
| 2. | Tiesiskā regulējuma ietekme uz tautsaimniecību un administratīvo slogu | Šo vairāk kā 100 ēku īpašnieku ēku kadastrālo vērtību kopsumma varētu palielināties par aptuveni 90 miljoniem *euro*, attiecīgi palielinot nekustamā īpašuma nodokli. Ņemot vērā, ka katrai pašvaldībai ir tiesības noteikt atšķirīgas nekustamā īpašuma nodokļa likmes un atvieglojumus, šobrīd precīzs nekustamā īpašuma nodokļa pieaugums nav aprēķināms. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Aktualizējot datus Kadastra informācijas sistēmā, attiecībā uz nekustamā īpašuma nodokļa nomaksu tiks radīta vienlīdzīga situācija starp īpašniekiem, kas ir veikuši datu aktualizāciju Kadastra informācijas sistēmā un kas to nav izdarījuši. Šādas datu aktualizācijas rezultātā tiks nodrošināts, ka vairāk kā 100 ēku īpašnieki, kas nav veikuši datu aktualizāciju Kadastra informācijas sistēmā, maksās nekustamā īpašuma nodokli atbilstoši aktualizētiem datiem aprēķinātai ēkas kadastrālajai vērtībai. Palielinoties kadastrālajai vērtībai ēkai, kurai Kadastra informācijas sistēmā reģistrēts apgrūtinājums, kas atbilst valsts vai vietējas nozīmes kultūras pieminekļa statusam, attiecīgi palielināsies arī ieņēmumi pašvaldību budžetā, kas tiks izmantoti visas sabiedrības labā. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | Nav precīzi aprēķināms. | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | Nav precīzi aprēķināms. | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | Nav precīzi aprēķināms. | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | Nav precīzi aprēķināms. | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | Nav precīzi aprēķināms. | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | Nav precīzi aprēķināms. | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ieviešot normu, kas paredz, ka Valsts zemes dienests ēkai, kurai Kadastra informācijas sistēmā reģistrēts apgrūtinājums, kas atbilst valsts vai vietējas nozīmes kultūras pieminekļa statusam, līdz 2016.gada 31.decembrim ir tiesīgs aktualizēt ēkas nolietojumu, ja ir konstatēts, ka ēkai ir veikta atjaunošana, bet Kadastra informācijas sistēmā reģistrētais ēkas nolietojums ir lielāks par 30 %, šo aptuveni 100 ēku kadastrālo vērtību kopsumma varētu palielināties par aptuveni 90 miljoniem *euro.*Palielinoties kadastrālajai vērtībai ēkām, kurām Kadastra informācijas sistēmā reģistrēts apgrūtinājums, kas atbilst valsts vai vietējas nozīmes kultūras pieminekļa statusam, attiecīgi palielināsies arī ieņēmumi pašvaldību budžetā. Tomēr, ņemot vērā, ka katrai pašvaldībai ir tiesības noteikt atšķirīgas nekustamā īpašuma nodokļa likmes un atvieglojumus, šobrīd precīzs ieņēmumu pieaugums nav aprēķināms.Datu sakārtošanu Kadastra informācijas sistēmā Valsts zemes dienests nodrošinās esošā budžeta ietvaros.Noteikumu Nr.456 normu, kas uz projektu tiek pārceltas bez grozījumiem, ietekme uz valsts budžetu un pašvaldību budžetiem ir norādīta noteikumu Nr.456 sākotnējās ietekmes novērtējuma ziņojumā (anotācijā). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts zemes dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas, un esošās institūcijas netiks likvidētas. |
| 3. | Cita informācija | Nav. |

Anotācijas IV, V un VI sadaļa – projekts šo jomu neskar.

Iesniedzējs:

tieslietu ministrs Dzintars Rasnačs

01.09.2016. 10:10

1999

G.Kalniņš

67038650, gatis.kalnins@vzd.gov.lv